Lydekinis (Varėnos r.)
Lydekinis – ežeras Lietuvoje, Varėnos rajone, 1 km į šiaurę nuo Kaniūkų ir 5 km į šiaurės rytus nuo Žilinų, Bytautonių miške. Ežero ilgis iš pietvakarių į šiaurės rytus – 0,63 km, plotis – iki 0,14 km. Altitudė 137,2 m. Pietinis krantas aukštas, pietvakarinis žemas ir pelkėtas. Krantai ištisai apaugę medžiais. Pietvakariuose išteka upelis link Graužinės upelio (Lieluko ežero intakas, Spenglos baseinas). Ežerėvardis kilęs nuo žuvies pavadinimo lydekà, nors užrašytas lenkiškas pavadinimas Ługidzianis. Jei tai ne perrašos klaida, vandenvardis galimai per dirbtas (galėtų būti nuo lugùs „suglebęs, minkštas“, lū́gas „klanas, bala, liūnas“).